לנגן ביחד
היה היה פסנתר ישן,; חביב, אבל ביישן.; שבעים שנה הוא ניגן לבד,; והיה לו די נחמד.; אך יום אחד אמר הפסנתר:; "לנגן בשניים זה נחמד יותר."; הוא יצא לנוע; בשבילים ובדרכים,; הוא נדד שבוע; בין בתים ובין פרחים.; על גבעה שם בגליל,; בצלו של ער אציל,; הוא פגש חליל.; הם ניגנו להם ביחד; סונטות ושירים,; סמבה והורה,; והיו מאושרים.; כעבור שלושה ימים; אמר הפסנתר:; "לנגן בשלושה זה נחמד יותר."; הם יצאו להם לנוע; בשבילים ובדרכים,; נדדו להם שבוע; בין בתים ובין פרחים.; ובבוקר קצת אפור; על ראשו של הר תבור; הם פגשו כינור.; הם ניגנו להם ביחד; סונטות ושירים,; סמבה והורה,; והיו מאושרים.; כעבור שלושה ימים; אמר הפסנתר:; "לנגן בארבעה זה נחמד יותר."; הם יצאו להם...; כשהגיעו סוף כל סוף לאילת; ירדו לחוף; ופגשו שם תוף.; הם ניגנו להם ביחד; סונטות ושירים,; סמבה והורה,; והיו מאושרים.; ועכשיו עלי ללכת,; אז היו שלום כולכם.; ומה קרה אחר-כך?; נחשו בעצמכם.; 